Portas Petre poli venienti claudere noli, Ignarum doli Christo conducito soli. Mitis amore Dei ditetur luce diei, Mors moriatur,  viuat vita requiei. Hic Pater Hugo vir magnæ nobilitatis,  liberalitatis suit: suauis eloquio, discretus consilio, omnia omnibus factus, vt omnes lucrifaceret. Anno vero huius Hugonis XVIII, apud Rosetum in Bria in sacrificio altaris vinum visibiliter mutatum est in sanguinem,  panis in carnem. Circa etiam illa tempora in Virmendosio miles, qui fuit mortuus, reuixit:  post sine cibo  potu longo tempore vixit. Anno eodem, videlicet 1198. iniquitate fornicationis,  vsuræ multiplicata super terram, floruit in Gallia quidam Sacerdos Fulco nomine, peccatorum conuersionem prædicans, signa  prodigia faciens,  magnam partem publicarum meretricum,  vsurariorum conuertens. Multi vero qui credere  conuerti noluerunt, traditi ab ipso Sathanæ, diuina vltione perierunt. Habuit etiam prædicationis suæ socios in diuersis locis hæc eadem operantes, gratia Spiritus sancti repletos,  miraculis coruscantes.